open-index/open-wikipedia-markdown huggingface dataset:
แบลซ ปัสกาล

thumb|แบลซ ปัสกาล

**แบลซ ปัสกาล** () เกิดเมื่อ 19 มิถุนายน พ.ศ. 2166 (ค.ศ. 1623) ที่เมืองแกลร์มง (ปัจจุบันคือเมืองแกลร์มง-แฟร็อง) ประเทศฝรั่งเศส เสียชีวิตเมื่อ 19 สิงหาคม พ.ศ. 2205 (ค.ศ. 1662) ที่กรุงปารีส ประเทศฝรั่งเศส

แบลซ ปัสกาล คือนักคณิตศาสตร์ นักฟิสิกส์ และนักปรัชญาผู้เคร่งครัดในศาสนา ปัสกาลเป็นเด็กที่มหัศจรรย์มีความรู้เหนือเด็กทั่ว ๆ ไปโดยได้ศึกษาเล่าเรียนจากพ่อของเขาเอง ปัสกาลจะตื่นทำงานแต่เช้าตรู่ท่ามกลางธรรมชาติโดยมักเกี่ยวข้องกับวิทยาศาสตร์ที่ซึ่งมีส่วนสำคัญในการสร้างเครื่องคิดเลขและการศึกษาเกี่ยวกับของเหลว ทำให้เขาเข้าใจความหมายของความดันและสุญญากาศด้วยการอธิบายของเอวานเจลิสตา โตร์ริเชลลี ซึ่งเป็นลูกศิษย์ของกาลิเลโอ

ปัสกาลเป็นหนึ่งในนักคณิตศาสตร์ที่โด่งดังที่สุดในวงการคณิตศาสตร์ เขาสร้างสองสาขาวิชาใหม่ในการทำรายงาน เขาเขียนหนังสือที่สำคัญบนหัวข้อผู้ออกแบบเรขาคณิตเมื่ออายุเพียง 16 ปีและยังติดต่อกับปีแยร์ เดอ แฟร์มา ในปี พ.ศ. 2197 (ค.ศ. 1654) เกี่ยวกับทฤษฎีความน่าจะเป็น ความมั่นคง อิทธิพลของการพัฒนาของเศรษฐกิจสมัยใหม่และวิทยาศาสตร์สังคม
ประสบการณ์อันน่ามหัศจรรย์ในปี พ.ศ. 2197 (ค.ศ. 1654) ปัสกาลออกจากวงการคณิตศาสตร์และฟิสิกส์โดยอุทิศตัวเพื่องานเขียนเกี่ยวกับปรัชญาและศาสนา งานของเขามีชื่อเสียงมากในช่วงเวลานั้นคือ แล็ทร์พรอแว็งซียาล (Lettres provinciales) และป็องเซ (Pensées) อย่างไรก็ตามเขาได้รับโรคร้ายเข้าสู่ร่างกาย และได้เสียชีวิตหลังจากงานวันเกิดครบรอบอายุ 39 ปีเพียงสองเดือน

ผลงานการค้นพบด้านฟิสิกส์ที่สำคัญ คือ การตั้งกฎของปัสกาล การประดิษฐ์บารอมิเตอร์ และเครื่องอัดไฮดรอลิก

## ดูเพิ่ม

* สามเหลี่ยมปัสกาล
* ทฤษฎีบทปัสกาล
* กฎของปัสกาล
* ภาษาปาสกาล
* ปาสกาล (หน่วยวัด)

## อ้างอิง

* https://pagespeedup.co
* E-text of Pascal's *http://www.ccel.org/p/pascal/pensees/pensees.htm  Pensées* (English, in various formats)
* Etext of Pascal's *http://oregonstate.edu/instruct/phl302/texts/pascal/letters-a.html  Lettres Provinciales* (English)
* Etext of a number of Pascal's http://www.bartleby.com/48/3/ minor works (English translation) including, among others, *De l'Esprit géométrique* and *De l'Art de persuader*.
* http://www.nature.com/embor/journal/v5/n1s/full/7400229.html "Pascal's Legacy", an article by John Ross on the influence of Pascal's probability theory.
* http://fermatslasttheorem.blogspot.com/2005/09/blaise-pascal.html Blaise Pascal, An article from the Fermat's Last Theorem Blog.


หมวดหมู่:นักปรัชญาชาวฝรั่งเศส
หมวดหมู่:นักฟิสิกส์ชาวฝรั่งเศส
หมวดหมู่:นักคณิตศาสตร์ชาวฝรั่งเศส
หมวดหมู่:นักประดิษฐ์ชาวฝรั่งเศส
หมวดหมู่:บุคคลจากจังหวัดปุย-เดอ-โดม
ISO 3166-2

รหัสมาตรฐาน **[[ISO]] 3166-2** คือส่วนที่ 2 ของมาตรฐาน ISO 3166 อธิบายถึงตำแหน่งส่วนการปกครองต่างๆ ในแต่ละประเทศ หรือเขตการปกครองอิสระ จุดประสงค์ของการสร้างมาตรฐานเพื่อใช้เป็นคำย่อขนาดสั้น สำหรับสถานที่ ใช้ทั่วโลก ในปัจจุบันมีรหัสทั้ง 3700 รหัส ตัวอย่างรหัสได้แก่ เช่น จังหวัดศรีสะเกษ คือ รหัส TH-33 สำหรับรหัสในแต่ละประเทศ ดูที่ ISO 3166-1 (รหัสประเทศ) โดยจะมีรหัสใกล้เคียงกับรหัสอินเทอร์เน็ตของแต่ละประเทศ

## รูปแบบ
รหัส ISO 3166-2 ประกอบด้วยสองส่วนโดยแย่งแยกด้วยเครื่องหมาย"ขีด" โดยส่วนแรกคือ ISO 3166-1 alpha-2 และส่วนหลังคือ ตัวอักษรหรือตัวเลข 2 หรือ 3 หลัก โดยส่วนหลังมักจะอ้างอิงตามรหัสประเทศ

## การเปลี่ยนแปลง
การเปลี่ยนแปลงในระบบ ISO 3166-2 มีทั้งหมด 7 ครั้ง ในจดหมายข่าวดังนี้
# ISO 3166-2:2000-06-21
# ISO 3166-2:2002-05-21
# ISO 3166-2:2002-08-20
# ISO 3166-2:2002-12-10
# ISO 3166-2:2003-09-05
# ISO 3166-2:2004-03-08
# ISO 3166-2:2005-09-13

## ตารางเปรียบเทียบรหัส
รหัสบางส่วนพัฒนาโดย ISO 3166/MA เป็นรหัสที่มีการจดลิขสิทธิ์ไว้ ซึ่งมีการใช้ในบางประเทศ

## ดูเพิ่ม
* ISO 3166-1

## แหล่งข้อมูลอื่น
* http://www.iso.org/iso/en/prods-services/iso3166ma/03updates-on-iso-3166/iso_3166-2_track.html 
* http://www.iso.org/iso/en/prods-services/iso3166ma/04background-on-iso-3166/iso3166-2.html 
* http://www.unece.org/cefact/locode/service/sublocat.htm 
* http://geotags.com/iso3166/

3166-2
หมวดหมู่:ISO 3166
ISO 3166-2:2000-06-21

**ISO 3166-2:2000-06-21** คือจดหมายข่าวของ ISO ฉบับที่ 1 ประกาศเมื่อวันที่ 6 มิถุนายน พ.ศ. 2543 (ค.ศ. 2000)

มีผลต่อการเปลี่ยนแปลง ของ ISO 3166-2 โดยมีผลต่อโค้ดดังต่อไปนี้

## แหล่งข้อมูลอื่น
* ต้นฉบับ  ของ ISO

3166-2:2000-06-21
3166-2
ละติจูด

**ละติจูด** ()  ในภาษาไทยดั้งเดิมเรียกว่า **เส้นรุ้ง** คือเส้นบอกพิกัดทางภูมิศาสตร์ที่สำคัญ ละติจูดเป็นหนึ่งในองค์ประกอบสำคัญของพิกัดทางภูมิศาสตร์ที่ใช้ในการระบุตำแหน่งบนพื้นผิวโลก ละติจูดมีลักษณะเป็นเส้นแนวนอนที่ขนานกับเส้นศูนย์สูตร ซึ่งเป็นเส้นแบ่งโลกออกเป็นสองซีก คือ ซีกโลกเหนือและซีกโลกใต้ ค่าของละติจูดวัดเป็นองศา โดยเริ่มต้นจากเส้นศูนย์สูตรที่ 0 องศา และเพิ่มขึ้นเรื่อย ๆ ไปจนถึง 90 องศาที่ขั้วโลกเหนือและขั้วโลกใต้ เส้นละติจูดช่วยให้เราสามารถระบุตำแหน่งในแนวเหนือ-ใต้ได้อย่างชัดเจน ตัวอย่างเส้นละติจูดที่สำคัญ ได้แก่ เส้นศูนย์สูตร ซึ่งถือเป็นจุดเริ่มต้นของการวัดค่าละติจูด เส้นเขตร้อนเหนือ (Tropic of Cancer) และเส้นเขตร้อนใต้ (Tropic of Capricorn) ซึ่งอยู่ที่ละติจูดประมาณ 23.5 องศาเหนือและใต้ตามลำดับ รวมถึงเส้นอาร์กติกเซอร์เคิลและเส้นแอนตาร์กติกเซอร์เคิลที่ระบุขอบเขตพื้นที่ขั้วโลก  ละติจูดไม่ได้เป็นเพียงแค่ตัวเลขบนแผนที่เท่านั้น แต่ยังเกี่ยวข้องกับลักษณะภูมิอากาศอีกด้วย ตัวอย่างเช่น พื้นที่ใกล้เส้นศูนย์สูตรจะมีอากาศร้อนชื้นตลอดปี ในขณะที่พื้นที่ใกล้ขั้วโลกจะมีอากาศหนาวเย็น ละติจูดจึงมีบทบาทสำคัญในการศึกษาธรรมชาติและสภาพแวดล้อมของโลกเมื่อใช้ละติจูดร่วมกับเส้นลองจิจูด ซึ่งเป็นเส้นที่วัดแนวตะวันออก-ตะวันตก 
    คำว่า ละติจูด มีรากศัพท์มาจากภาษาละตินคำว่า "latitudo" ซึ่งหมายถึง "ความกว้าง" (breadth, width) โดยคำนี้ประกอบด้วยคำสองส่วนคือ
"latus" แปลว่า "กว้าง"
ส่วนลงท้าย "-tudo" เป็นคำปัจจัยที่ใช้สร้างคำนามในภาษาละติน
    ในภาษาอังกฤษ คำว่า Latitude ถูกใช้เพื่ออธิบายเส้นที่วัดความกว้างหรือระยะห่างในแนวนอนของตำแหน่งบนพื้นโลกจากเส้นศูนย์สูตร การยืมคำนี้เข้าสู่ภาษาไทยเป็น "ละติจูด" ทำให้คำนี้ยังคงความหมายที่สื่อถึงการวัดในลักษณะดังกล่าว

## ดูเพิ่ม
* วงกลมละติจูด

หมวดหมู่:การเดินเรือ
หมวดหมู่:ภูมิมาตรศาสตร์
หมวดหมู่:เส้นละติจูด
อิสสรีย์ หรรษาจรูญโรจน์

**รองศาสตราจารย์ อิสสรีย์ หรรษาจรูญโรจน์** อดีตผู้ตรวจการแผ่นดิน อดีตอธิการบดีมหาวิทยาลัยเทคโนโลยีราชมงคลรัตนโกสินทร์

## การศึกษา
รองศาสตราจารย์ อิสสรีย์ หรรษาจรูญโรจน์ หรือ รองศาสตราจารย์ ดร.อิสสรีย์ หรรษาจรูญโรจน์ จบการศึกษาระดับประกาศนียบัตรวิชาชีพ (ปวช.) สาขาวิชาช่างยนต์ จากโรงเรียนช่างกลปทุมวัน เมื่อปี พ.ศ. 2516 ระดับประกาศนียบัตรวิชาชีพชั้นสูง จากวิทยาลัยเทคนิคกรุงเทพ ปี พ.ศ. 2518 และระดับปริญญาตรี วิศวกรรมศาสตร์ (วิศวกรรมเครื่องกล) จากสถาบันเทคโนโลยีพระจอมเกล้าธนบุรี ต่อจากนั้นจึงได้สอบชิงทุนรัฐบาลระดับปริญญาโท และปริญญาเอก ได้ไปศึกษาต่อที่มหาวิทยาลัยวิสคอนซิน แมดิสัน

## การทำงาน
หลังจากสำเร็จการศึกษาในระดับปริญญาเอกแล้ว ได้กลับมารับราชการที่คณะวิศวกรรมศาสตร์ สถาบันเทคโนโลยีราชมงคล และได้ดำรงตำแหน่งหัวหน้าภาควิชาวิศวกรรมเครื่องกล ตั้งแต่ปี พ.ศ. 2531-พ.ศ. 2539 เป็นรองคณบดีฝ่ายวิจัยและพัฒนา ในปี พ.ศ. 2539-พ.ศ. 2541 ต่อจากนั้นในปี พ.ศ. 2540 ได้รับมอบหมายให้ทำหน้าที่ผู้จัดการโครงการเงินกู้ธนาคารโลก สถาบันเทคโนโลยีราชมงคล และเป็นผู้อำนวยการสถาบันวิจัยและพัฒนาอีกตำแหน่งหนึ่ง จนกระทั่งในปี พ.ศ. 2547 ได้รับแต่งตั้งเป็นผู้ช่วยอธิการบดี

ในปี พ.ศ. 2548 ได้มีการจักตั้งมหาวิทยาลัยเทคโนโลยีราชมงคลขึ้น 9 แห่งทั่วประเทศไทย รศ.ดร.อิสสรีย์ หรรษาจรูญโรจน์ จึงได้รับการแต่งตั้งให้รักษาการรองอธิการบดี มหาวิทยาลัยเทคโนโลยีราชมงคลกรุงเทพ และในปีเดียวกันจึงได้ผ่านการสรรหาให้ดำรงตำแหน่งอธิการบดี มหาวิทยาลัยเทคโนโลยีราชมงคลรัตนโกสินทร์เป็นคนแรก

ในปี 2564 เขาได้รับการเสนอชื่อจากวุฒิสภาให้ดำรงตำแหน่งผู้ตรวจการแผ่นดิน และได้รับโปรดเกล้าฯ แต่งตั้งเมื่อวันที่ 25 พฤษภาคม พ.ศ. 2564 ต่อมาได้ลาออกจากตำแหน่งดังกล่าว ในปี 2567

## เครื่องราชอิสริยาภรณ์

## อ้างอิง

หมวดหมู่:วิศวกรชาวไทย
หมวดหมู่:ข้าราชการพลเรือนชาวไทย
หมวดหมู่:อาจารย์คณะวิศวกรรมศาสตร์
หมวดหมู่:รองศาสตราจารย์
หมวดหมู่:ผู้ตรวจการแผ่นดินของประเทศไทย
หมวดหมู่:บุคคลจากสถาบันเทคโนโลยีปทุมวัน
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี
หมวดหมู่:บุคคลจากมหาวิทยาลัยเทคโนโลยีราชมงคลรัตนโกสินทร์
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
หมวดหมู่:อธิการบดีมหาวิทยาลัยเทคโนโลยีราชมงคล
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีราชมงคลธัญบุรี
ฮาร์ดแวร์

**ฮาร์ดแวร์** () อาจหมายถึง

; สิ่งประดิษฐ์ทางกายภาพ : และอุปกรณ์เครื่องหนัก หลากหลายประเภท ที่ใช้เทคโนโลยี 

* ฮาร์ดแวร์คอมพิวเตอร์
* อุปกรณ์อิเล็กทรอนิกส์ 
* อุปกรณ์ช่าง 
* ครุภัณฑ์ 
* อุปกรณ์ทางการทหาร

; วงการบันเทิง

* ฮาร์ดแวร์ (ละครโทรทัศน์), ละครตลกในสหราชอาณาจักร 
* ฮาร์ดแวร์ (ภาพยนตร์), ค.ศ. 1990 
* ฮาร์ดแวร์ (อัลบั้ม) แนวเพลงเฮฟวี่เมทัล วงดนตรีโครคัส (Krokus)
ฟรานเซส ฮอดจ์สัน เบอร์เนทท์

**ฟรานเซส เอลิซา ฮอดจ์สัน เบอร์เนทท์** (; 24 พฤศจิกายน ค.ศ. 1849 – 29 ตุลาคม ค.ศ. 1924) เกิดที่แมนเชสเตอร์ ประเทศอังกฤษ แต่เธอกับมารดาย้ายไปอยู่ที่เทนเนสซี ประเทศสหรัฐอเมริกาในปี ค.ศ. 1865 หลังจากบิดาเสียชีวิต เธอเริ่มเขียนหนังสือลงตามนิตยสารต่าง ๆ ตั้งแต่ช่วงปลายวัยรุ่น เมื่ออายุ 24 ปี เบอร์เนทท์ได้แต่งงานกับ ดร. แอล. เอ็ม. เบอร์เนทท์ ซึ่งทำงานที่วอชิงตัน ดี.ซี. ก่อนจะหย่าเมื่ออายุ 49 ปีและแต่งงานใหม่ แต่ไม่นานก็หย่าอีกครั้ง เธอได้สัญชาติอเมริกันในปี ค.ศ. 1905 เบอร์เนทท์เขียนบทละครและนวนิยายรัก โดยมีฉากส่วนใหญ่ในแลงคาเชียร์ ซึ่งได้รับความนิยมไปตลอดอายุขัยของเธอ แต่ที่จดจำกันได้มากก็คือหนังสือสำหรับเด็ก โดยเฉพาะอย่างยิ่ง *[[ลอร์ดน้อยฟอนเติลรอย]]* (ค.ศ. 1886) *[[เจ้าหญิงน้อย]]* (ค.ศ. 1905) และ *[[สวนปริศนา]]* (ค.ศ. 1911)

## ผลงานบางส่วน
* *That Lass o' Lowrie's* (ค.ศ. 1877)
* *Haworth's* (ค.ศ. 1879)
* *Louisiana* (ค.ศ. 1880)
* *A Fair Barbarian* (ค.ศ. 1881)
* *Esmeralda* - บทละครแต่งร่วมกับวิลเลียม จิลเล็ตต์ (William Gillette.) (ค.ศ. 1881)
* *Through One Administration* (ค.ศ. 1883)
* *[[ลอร์ดน้อยฟอนเติลรอย]]* (ค.ศ. 1886) 
* *The Lady of Quality* - บทละคร  (ค.ศ. 1896) 
* *The One I Knew Best of All* - อัตชีวประวัติวัยเด็ก (ค.ศ. 1893)
* *[[เจ้าหญิงน้อย]]* (ค.ศ. 1905)
* *[[สวนปริศนา]]* (ค.ศ. 1909)
* *[[คนสีขาว|The White People]]* - นวนิยาย (ค.ศ. 1917)

## อ้างอิง
* 
* 
* 
* 
*  
* 

## แหล่งข้อมูลอื่น

* Complete Works of Frances Hodgson Burnett including articles and short stories
* 
* 
* 
* 
* 
* Little Lord Fauntleroy:  Frances Hodgson Burnett 

หมวดหมู่:บุคคลที่เกิดในปี พ.ศ. 2392
หมวดหมู่:บุคคลที่เสียชีวิตในปี พ.ศ. 2467
หมวดหมู่:นักเขียนชาวอังกฤษ
หมวดหมู่:นักเขียนชาวอเมริกัน
หมวดหมู่:บุคคลจากแมนเชสเตอร์
มาลัยแดง

**มาลัยแดง** หรือ **เอื้องมาลัยแดง** เป็นกล้วยไม้ในประเทศไทยมีชื่อวิทยาศาสตร์ว่า (*Aerides multiflora* Roxb.) ประเภท กล้วยไม้อิงอาศัย

ลักษณะเอื้องมาลัยแดง
ลำต้นตั้งขึ้นตรงหรือเอนเล็กน้อย สูง 5-15 เซนติเมตร ใบอวบหนา พับเป็นร่องตามยาว ขนาด 12-20 x 1.8-2 เซนติเมตร เรียงซ้อนถี่ ผิวใบมันเล็กน้อย ดอกออกเป็นช่อแน่นห้อยเป็นพวง กลีบเลี้ยงและกลีบดอกมีลักษณะคล้ายกัน สีชมพูอมม่วง โคนสีขาว กลีบปากหยักเว้าเป็น 3 หยัก หยักกลางแผ่กว้าง ขอบย้วย อีก 2 หยักด้านข้างกระดกขึ้น สีขาวอมชมพูมีขีดสีชมพูอมม่วง มีเดือยทางด้านหลัง ดอกขนาด 1-2.5 x 2-2.5 เซนติเมตร มีกลิ่นหอม ออกดอกเดือนเมษายน-พฤษภาคม

## ดูเพิ่ม
* รายชื่อกล้วยไม้ในประเทศไทย

## อ้างอิง

หมวดหมู่:สกุลเข็ม (กล้วยไม้)
กุหลาบกระเป๋าปิด

**กุหลาบกระเป๋าปิด** หรือ เอื้องกุหลาบกระเป๋าปิดเป็นกล้วยไม้ที่มีลำต้นเจริญทางปลายยอด ช่อดอกแบบกระจะ สีขาวหรือสีขาวแกมม่วงอ่อน ดอกมีกลิ่นหอมมีชื่อวิทยาศาสตร์ว่า *(Aerides odoratum* Lour.) ฤดูกาลออกดอกในเดือนเมษายนถึงพฤษภาคม ในประเทศไทย พบที่ จังหวัดเชียงใหม่ จังหวัดตาก จังหวัดเลย จังหวัดสกลนคร จังหวัดมุกดาหาร จังหวัดชัยภูมิ จังหวัดกาญจนบุรี จังหวัดนครศรีธรรมราช จังหวัดภูเก็ต จังหวัดกระบี่ พังงา เป็นต้น

## ดูเพิ่ม
* กล้วยไม้

หมวดหมู่:สกุลกุหลาบ (กล้วยไม้)
กุหลาบเหลืองโคราช

**กุหลาบเหลืองโคราช** หรือ **เอื้องกุหลาบเหลืองโคราช**  Rchb. f. เป็นกล้วยไม้ชนิดหนึ่ง พบในจังหวัดเลย จังหวัดขอนแก่น จังหวัดนครราชสีมา ออกดอกช่วงเดือนเมษายน ถึง เดือนพฤษภาคม
## อ้างอิง
* สลิล สิทธิสัจจธรรม และ นฤมล กฤษณชาญดี. คู่มือกล้วยไม้ฉบับพกพา. กทม. สารคดี. 2545

## ดูเพิ่ม
* รายชื่อกล้วยไม้ในประเทศไทย

หมวดหมู่:สกุลกุหลาบ (กล้วยไม้)
กระบวนการกระจกเปียก

**กระบวนการกระจกเปียก** เป็นผลมาจากการทดลองใช้กระจกเป็นวัตถุรองรับในการถ่ายภาพ แทนแผ่นเพลทที่เป็นโลหะ โดยช่างแกะสลักชาวลอนดอน ชื่อ เฟรดเดอริค สก็อต อาร์เชอร์ (Frederick Scott Archer) ได้ศึกษาเกี่ยวกับกระบวนการทาบอลไทพ์ช่วยในการแกะสลักน้องสาวของของเขาให้เหมือนจริงมากขึ้น

โดยการทดลองใช้วัสดุที่เรียกว่า "กัน คอตตอน" ละลายในแอลกอฮอล์และอีเธอร์ ซึ่งจะได้สารละลายที่เรียกว่า "โคโลเดียน" (Collodion) มีชื่อทางเคมีว่า "เซลลูโลสไนเตรต" ซึ่งทหารนำมาใช้ในการห้ามเลือดจากบาดแผลในสงคราม ซึ่งอาร์เชอร์ได้นำสารโคโลเดียนมาฉาบลงบนกระจกและจุ่มเพลทกะจกลงในสารละลายเงินไนเตรทอีกครั้งก่อนจะนำไปถ่ายภาพในขนะที่เพลทยังเปียกอยู่ (ขั้นตอนนี้ทำในห้องมืด) อาร์เชอร์พบว่าถ้ารอให้กระจกแห้งความไวแสงจะสูญเสียไปมาก แต่ถ้าถ่ายขณะที่เพลทยังเปียกอยู่จะใช้เวลาถ่ายน้อยกว่า 3นาที จากนั้นนำไปผ่านกระบวนการสร้างภาพด้วยการนำไปล้างในน้ำยา ไพโรแกลลิกแอซิด (Pyrogallic Acid) หรือ เฟอรัสซัลเฟต (FerrousSulphate) (ขั้นตอนนี้ทำในห้องมืด) จากนั้นนำไปคงภาพด้วยน้ำยาไฮโป

เนื่องจากต้องถ่ายภาพขณะที่เพลทไวแสงยังเปียกอยู่จึงนิยมเรียกกระบวนการนี้ว่า กระบวนการกระจกเปียก (Wet Collodion Process On Glass) ซึ่งได้รับความนิยมนานถึง 30 ปี ซึ่งในการถ่ายนอกสถานที่ช่างภาพจะต้องนำกระโจมห้องมืด ขวดน้ำยาและเพลทกระจกและอุปกรณืที่จำเป็นอย่างอื่นไปด้วย

หมวดหมู่:การถ่ายภาพ
เมียร์แคต

**เมียร์แคต** (; ) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม มีขนาดลำตัวเล็ก น้ำหนักประมาณ 1 กิโลกรัม (2 ปอนด์) และสูงประมาณ 50 เซนติเมตร (20 นิ้ว) จัดอยู่ในวงศ์พังพอน (Herpestidae) มีถิ่นอาศัยอยู่ในทะเลทรายคาลาฮารีทางตอนใต้ของทวีปแอฟริกา

จัดเป็นเพียงชนิดเดียวเท่านั้นที่อยู่ในสกุล *Suricata* และแบ่งออกได้เป็น 3 ชนิดย่อย (ดูในตาราง)

เมียร์แคตมีอุ้งเล็บที่มีลักษณะโค้งเพื่อใช้ในการขุด และมีจมูกไวมาก มีขนสั้นสีน้ำตาล มีขนเป็นแนวเส้นขนานพาดข้ามหลัง อาศัยและหาอาหารในโพรงดินที่ขุดขึ้น โดยอาหารได้แก่ แมลงชนิดต่าง ๆ รวมถึงสัตว์มีกระดูกสันหลังตัวเล็ก ๆ อีกด้วย อีกทั้งยังสู้และกินสัตว์มีพิษต่าง ๆ ได้อีกด้วย เช่น แมงป่อง ตะขาบ งูพิษ เป็นต้น

มีพฤติกรรมอยู่รวมกันเป็นฝูงใหญ่บางครั้งอาจมีสมาชิกถึง 30 ตัว และอยู่ร่วมกับสัตว์ขนาดเล็กชนิดอื่น ๆ เช่น กระรอกดิน ไม่ชอบอยู่กับที่ ชอบยืนชะเง้อคอ เพื่อตรวจดูและดมกลิ่นในบริเวณรอบ ๆ จะออกมารับแสงแดดในช่วงเวลาเช้าเพื่อให้ร่างกายอบอุ่น  เมียร์แคตถือได้ว่าเป็นสัตว์มีประสาทสัมผัสและการระแวดระวังภัยที่ดีมาก โดยเฉพาะเรื่องการรับฟังเสียงจะสามารถได้ยินเสียงในรัศมีถึง 160 ฟุต (50 เมตร) และจะอพยพย้ายที่อยู่เมื่อมีภัย ทั้งนี้โพรงของเมียร์แคตมีความลึกลงไปในใต้ดิน โพรงดินที่สร้างขึ้นสามารถเชื่อมต่อกัน ทำให้มีช่องทางเข้าออกมากขึ้นและช่วยให้มีทางหลบหนีเมื่อมีภัยมา

เมียร์แคตจะขยายพันธุ์เมื่อมีอายุประมาณ 1 ปี จะออกลูกตามโพรง ช่วงฤดูผสมพันธุ์คือเดือนตุลาคม-มีนาคม ระยะเวลาตั้งท้องประมาณ 11 สัปดาห์ ออกลูกครั้งละ 2-5 ตัว
## ภาพและวิดีโอคลิป

ไฟล์:Meerkat-uenozoo2008.ogg|เมียร์แคตตัวหนึ่งซึ่งกำลังยืนมองไปรอบ ๆ ในสวนสัตว์อูเอโนะที่ประเทศญี่ปุ่น
ไฟล์:Meerkat Family.OGG|ครอบครัวเมียร์แคตในสวนสัตว์ชตุทการ์ท
ไฟล์:Meerkat Group at Drusillas Park.JPG|ครอบครัวเมียร์แคต
ไฟล์:Meerkat - Wall Painting 1.jpg|ภาพศิลปะบนกำแพงที่สวนสัตว์ดุสิต
ไฟล์:Meerkat - Wall Painting 2.jpg|ภาพศิลปะบนกำแพงที่สวนสัตว์ดุสิต
ไฟล์:Mob of merkat at zoo.jpg|ฝูงเมียร์แคตในสวนสัตว์


## อ้างอิง

* David Macdonald (Photography by Nigel Dennis): *Meerkats*.  London:  New Holland Publishers, 1999.
* Meerkat pups go to eating school  BBC News, 13 July 2006.
* Compare the Meerkat.com website  (also see Comparethemeerkat.com)
* Meerkat Manor official website

## แหล่งข้อมูลอื่น

* Animal Diversity – Meerkat,  University of Michigan
* Meerkat enquiries on the increase – BBC Nottingham
* Meerkats.net Meerkat info
* Flickr images
* ITIS Standard Report Page: Suricata suricatta
* Webcam of the Meerkat enclosure at Knowsley Safari Park, Merseyside, UK 

หมวดหมู่:สัตว์มีแกนสันหลัง
หมวดหมู่:สัตว์มีกระดูกสันหลัง
หมวดหมู่:สัตว์เลี้ยงลูกด้วยน้ำนม
หมวดหมู่:วงศ์พังพอน
หมวดหมู่:สัตว์ที่พบในทวีปแอฟริกา
ภัณฑารักษ์

**ภัณฑารักษ์** คือ ตำแหน่งเจ้าหน้าที่ดูแลพิพิธภัณฑ์หรือนิทรรศการ ความหมายความตัวอักษร ก็คือ ผู้ดูแลรักษาคลังเก็บสิ่งของ มาจากคำศัพท์ภาษาสันสกฤต *ภาณฺฑารกฺษ* (ภาณฺฑ + อารกฺษ)  ความหมายโดยทั่วไป คือ "ผู้ดูแลสถานที่จัดแสดงและสิ่งจัดแสดง"

ภัณฑารักษ์นับเป็นตำแหน่งที่สำคัญและรับผิดชอบสูง ทั้งในแง่บริหารและปฏิบัติการ
หน้าที่หลักของภัณฑารักษ์ คือการจัดหา จัดหมวดหมู่ และจัดแสดงวัตถุในที่จัดแสดง รวมถึงการดูแล ซ่อมแซม และวางแผนจัดการและแผนการให้บริการ และยังมีส่วนอย่างมากในการประเมินราคาของศิลปวัตถุด้วย
ด้วยเหตุนี้ ภัณฑารักษ์จึงต้องมีความชำนาญเฉพาะด้านเป็นอย่างดี  นอกเหนือจากความรู้ด้านการจัดการพิพิธภัณฑ์ทั่วไป
เช่น หากต้องดูแลพิพิธภัณฑ์อัญมณี ก็จะต้องมีความรู้ด้านอัญมณีศาสตร์ หากต้องดูแลนิทรรศการศิลปะ ก็ต้องมีความรู้ด้านประวัติศาสตร์ศิลป์หรือแนวความคิดร่วมสมัยที่เกี่ยวข้อง หรือหากต้องดูแลเทศกาลภาพยนตร์ ก็ต้องมีความรู้ด้านภาพยนตร์หรือทัศนศิลป์ เป็นต้น
อย่างไรก็ตาม หน้าที่ของภัณฑารักษ์แตกต่างกันไป ตามลักษณะเฉพาะของสถานที่จัดแสดง

ในพิพิธภัณฑ์ขนาดใหญ่จะมีภัณฑารักษ์จำนวนมาก โดยมีหน้าที่รับผิดชอบเฉพาะด้านตามความเชี่ยวชาญ และอาจมีผู้ช่วยภัณฑารักษ์อีกทอดหนึ่งก็ได้ ขณะที่นิทรรศการหรือพิพิธภัณฑ์ขนาดเล็กอาจมีภัณฑารักษ์เพียงไม่กี่คนหรือมีเพียงคนเดียว ทำหน้าที่ดูแลจัดการทุกสิ่งทุกอย่าง 

## อ้างอิง


หมวดหมู่:อาชีพการศึกษาและฝึกอบรม
หมวดหมู่:พิพิธภัณฑ์
หมวดหมู่:งานแสดงศิลปะ
หมวดหมู่:อาชีพทัศนศิลป์
เนชั่นกรุ๊ป (ประเทศไทย)

**บริษัท เนชั่น กรุ๊ป (ประเทศไทย) จำกัด (มหาชน)** () เป็นบริษัทสื่อสารมวลชนครบวงจรขนาดใหญ่แห่งหนึ่งของประเทศไทย ก่อตั้งเมื่อวันที่ 1 กรกฎาคม พ.ศ. 2514 โดยเริ่มออกหนังสือพิมพ์เดอะวอยซ์ออฟเดอะเนชั่นเป็นฉบับแรก และมีบุคคลสำคัญประกอบด้วยหม่อมราชวงศ์สุนิดา กิติยากร, สุทธิชัย หยุ่น, ธรรมนูญ มหาเปารยะ, เชวง จริยะพิสุทธิ์, ธนาชัย ธีรพัฒนวงศ์, และ ธนะชัย สันติชัยกูล

## สิ่งพิมพ์และสื่อในเครือ
* เดอะเนชั่น
* กรุงเทพธุรกิจ 
* เนชั่นสุดสัปดาห์ 
* คมชัดลึก
* เนชั่นจูเนียร์
* กรุงเทพธุรกิจบิซวีค
* เดลี่เอ็กซ์เพรส
* เนชั่นทีวี
* สปริง 26
* โพสต์ทูเดย์
* เนชั่นบุ๊คส์
* อาคารเนชั่นอินเตอร์ลิงก์ (เนชั่นทาวเวอร์) 

## บริษัทในเครือ
*บริษัท คมชัดลึก มีเดีย จำกัด
*บริษัท กรุงเทพธุรกิจ มีเดีย จำกัด
*บริษัท เนชั่น บรอดแคสติ้ง คอร์ปอเรชั่น จำกัด (มหาชน)
*บริษัท เนชั่น ทีวี จำกัด
*บริษัท เนชั่น ดิจิทัล คอนเทนท์ จำกัด
*บริษัท สเวน คอร์ปอเรชั่น จำกัด
*บริษัท สปริงนิวส์ จำกัด
* บริษัท ฐานเศรษฐกิจ มัลติมีเดีย จำกัด
*  บริษัท ไทย นิวส์ แอนด์ เอ็นเตอร์เทนเมนท์ เวิลด์ จำกัด

## #แบนสปอนเซอร์เนชั่น
ระหว่างการประท้วงในประเทศไทย พ.ศ. 2563–2564 โดยคณะประชาชนปลดแอกเมื่อวันที่ 16 สิงหาคม พ.ศ. 2563 เกิดกรณีผู้สื่อข่าวของเนชั่นทีวีแจ้งสังกัดว่ามาจากสถานีอื่น ทำให้ต้องออกแถลงการณ์ขออภัย อ้างว่าที่นักข่าวกระทำเช่นนั้นเพราะกลัวเกิดอันตรายจากผู้ชุมนุม ทำให้เกิดกระแส #แบนสปอนเซอร์เนชั่น เป็นการดำเนินกิจกรรมของผู้บริโภคเพื่อให้ผู้สนับสนุนโฆษณาทางเนชั่นเลิกให้การสนับสนุน ด้านเนชั่นออกแถลงการณ์อีกครั้งขอไม่ให้แบนสปอนเซอร์โดยอ้างเหตุผลว่าทำให้บริษัทเหล่านี้เสียหายทั้งที่ไม่ได้เกี่ยวข้องกับการนำเสนอข่าวของเนชั่น แต่หลังจากนั้น ก็เริ่มมีผู้สนับสนุนที่เริ่มถอนตัวออกจากเนชั่นไป ทำให้เนชั่นต้องมีการปฏิรูปองค์กรในช่วงเดือนพฤศจิกายน และทำให้บุคลากรที่มีอุดมการณ์สุดโต่งในเนชั่นลาออกไปทั้งหมด และปัจจุบันบุคลากรกลุ่มดังกล่าวได้ก่อตั้งสถานีโทรทัศน์ท็อปนิวส์เพื่อออกอากาศทางโทรทัศน์ผ่านดาวเทียมและสื่อสังคมออนไลน์เป็นที่เรียบร้อยแล้ว

## รางวัลที่ได้รับ
* รางวัลบริษัทจดทะเบียนด้านนักลงทุนสัมพันธ์ยอดเยี่ยม พ.ศ. 2555

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทของไทย

หมวดหมู่:บริษัทไทยที่ก่อตั้งในปี พ.ศ. 2514
เดอะ เนชั่น (ประเทศไทย)

**เดอะเนชั่น** () เป็นหนังสือพิมพ์รายวันภาษาอังกฤษ ซึ่งตีพิมพ์จำหน่ายในประเทศไทย โดยเป็นฉบับแรกที่มีชาวไทยเป็นเจ้าของ และเป็นหนังสือพิมพ์ฉบับแรกของเครือเนชั่น ก่อตั้งเมื่อวันที่ 1 กรกฎาคม พ.ศ. 2514 โดยใช้ชื่อว่า *เดอะวอยซ์ออฟเดอะเนชั่น* (The Voice of The Nation) ต่อมา คณะปฏิรูปการปกครองแผ่นดิน ซึ่งก่อรัฐประหารภายหลังเหตุการณ์นองเลือด บริเวณมหาวิทยาลัยธรรมศาสตร์ เมื่อวันที่ 6 ตุลาคม พ.ศ. 2519 สั่งให้งดการจำหน่ายหนังสือพิมพ์และนิตยสารทุกชนิด รวมทั้งเดอะวอยซ์ออฟเดอะเนชั่นด้วย กองบรรณาธิการจึงนำหัวหนังสือชื่อ *เดอะเนชั่นรีวิว* (The Nation Review) ซึ่งจดแจ้งไว้ล่วงหน้ามาใช้ และต่อมาเปลี่ยนเป็นชื่อปัจจุบัน โดยมีตุลสถิตย์ ทับทิม เป็นบรรณาธิการบริหารคนล่าสุด 

ตั้งแต่ฉบับประจำวันที่ 5 มีนาคม พ.ศ. 2551 หนังสือพิมพ์เดอะเนชั่น แยกส่วนของข่าวบันเทิง คุณภาพชีวิต ลีลาชีวิต กีฬา ออกมาเป็นหนังสือพิมพ์รายวันภาษาอังกฤษขนาดแทบลอยด์ ชื่อว่าเดลี่ เอ็กซ์เพรส (Daily Xpress) มียอดตีพิมพ์วันละ 100,000 ฉบับ แจกฟรีตามโรงแรม ศูนย์การค้า รถไฟฟ้า และแทรกในเดอะเนชั่น โดยปรับเนื้อหาของฉบับหลัก ให้เน้นไปที่ข่าวธุรกิจและการเมือง  

และเมื่อเข้าสู่ยุคดิจิตอล การปรับตัวของบริษัทและกองบรรณาธิการก็ปรับองค์กรเต็มรูปแบบ โดยนำเสนอผ่านเว็บไซต์ https://www.nationthailand.com/ และช่องทางโซเชียลมีเดียต่างๆ เพื่อเข้าถึงผู้รับชมได้มากยิ่งขึ้น รวมไปถึงการนำเสนอที่มากกว่าแค่การอ่านข่าวผ่านเว็บไซต์ แต่ยังมีรายการในรูปแบบวีดีโอนำเสนออีกด้วย

## ดูเพิ่ม
* เดลี่ เอ็กซ์เพรส
* บางกอกโพสต์

## อ้างอิง

หมวดหมู่:เครือเนชั่น
หมวดหมู่:หนังสือพิมพ์ที่ยุติการตีพิมพ์ในประเทศไทย
หมวดหมู่:หนังสือพิมพ์ผู้นำ
หมวดหมู่:หนังสือพิมพ์ภาษาอังกฤษ
หมวดหมู่:ก่อตั้งในปี พ.ศ. 2514
หมวดหมู่:สิ้นสุดในปี พ.ศ. 2562
หมวดหมู่:เว็บไซต์ข่าวในประเทศไทย
เคมีอนินทรีย์

**เคมีอนินทรีย์** () เป็นสาขาหนึ่งของวิชาเคมีว่าด้วยเรื่องคุณสมบัติและปฏิกิริยาเคมีของสารประกอบอนินทรีย์ หรืออาจจะกล่าวได้ว่าสารประกอบเคมีทุกชนิดยกเว้นสารประกอบเคมีที่มีโซ่และวงแหวนคาร์บอน แต่ก็มีสารบางกลุ่มที่เป็น
ได้ทั้งอินทรีย์และอนินทรีย์เช่น ออร์แกนโนเมทัลลิกเคมี (organometallic chemistry)

## ชนิดของปฏิกิริยาเคมีในสารอนินทรีย์
ปฏิกิริยาเคมีในสารอนินทรีย์มีด้วยกัน  4 ชนิดคือ:
# ปฏิกิริยารวมตัว (combination reaction)
# ปฏิกิริยาแตกตัว (decomposition reaction)
# ปฏิกิริยาแทนที่ตำแหน่งเดียว (single displacement reaction)
# ปฏิกิริยาแทนที่คู่ซึ่งกันและกัน (double displacement reaction)

## สาขาของวิชาเคมีอนินทรีย์
สาขาของวิชาเคมีอนินทรีย์มีดังนี้
* เกลือแร่ (Minerals) เช่น เกลือ, แอสเบสโทส (asbestos) , ซิลิเกต ฯลฯ
* โลหะ (Metals) และโลหะผสม (alloys) เช่นเหล็ก, ทองแดง, อะลูมิเนียม, ทองเหลือง, สัมฤทธิ์ ฯลฯ
* อโลหะ เช่น ซิลิกอน, ฟอสฟอรัส, คลอรีน, ออกซิเจน สารประกอบของอโลหะเช่น น้ำ
* โลหะเชิงซ้อน (Metal complexes)

สารประกอบเคมีอนินทรีย์ที่มีความสำคัญทางการค้าได้แก่
* สารกึ่งตัวนำ เช่นซิลิกอนชิพ (silicon chips)
* ทรานซิสเตอร์ (transistors) 
* จอแอลซีดี (Liquid crystal display screens)
* ใยแก้วนำแสง (fiber optical cables)
* ตัวเร่งปฏิกิริยาเคมี (catalysts)

วิชาเคมีอนินทรีย์มีความสัมพันธ์เคมีสาขาอื่นดังนี้
# วิชาเคมีอนินทรีย์มีพื้นฐานจากเคมีฟิสิกส์ (physical chemistry)
# วิชาเคมีอนินทรีย์เป็นพื้นฐานให้แร่วิทยา (mineralogy)
# วิชาเคมีอนินทรีย์เป็นพื้นฐานให้เคมีวัสดุ (materials chemistry)
# วิชาเคมีอนินทรีย์มีความคาบเกี่ยวกับธรณีเคมี (geochemistry)
# วิชาเคมีอนินทรีย์มีความคาบเกี่ยวกับเคมีวิเคราะห์ (analytical chemistry)
# วิชาเคมีอนินทรีย์มีความคาบเกี่ยวกับเคมีสิ่งแวดล้อม (environmental chemistry)
# วิชาเคมีอนินทรีย์มีความคาบเกี่ยวกับเคมีโลหอินทรีย์ (organometallic chemistry)

อ
เคมี
หมวดหมู่:เคมีอนินทรีย์
ปฏิกิริยารวมตัว

**แมวว** () หรือปฏิกิริยาการสังเคราะห์ คือปฏิกิริยาเคมีที่ตัวทำปฏิกิริยาสองตัวหรือมากกว่าเกิดปฏิกิริยาเคมีกันโดยการรวมตัวและมีพันธะทางเคมีต่อกัน (chemical bond) แล้วเกิดเป็นสารประกอบตัวใหม่ดังตัวอย่างโซเดียม ทำปฏิกิริยากับคลอรีนแล้วเกิดเป็นโซเดียมคลอไรด์หรือเกลือแกง ดังปฏิกิริยาข้างล่างนี้

:**2Na<sub> (s) </sub> + Cl<sub>2 (g) </sub> &rarr; 2NaCl<sub> (s) </sub>**

## ดูเพิ่ม
ปฏิกิริยาเคมีในสารอนินทรีย์มีด้วยกัน 4 ชนิดคือ:
# **ปฏิกิริยารวมตัว** (combination reaction)
# ปฏิกิริยาแตกตัว (decomposition reaction)
# ปฏิกิริยาแทนที่ตำแหน่งเดียว (single displacement reaction)
# ปฏิกิริยาแทนที่คู่ซึ่งกันและกัน (double displacement reaction)

รวมตัว
ปฏิกิริยาแตกตัว

**ปฏิกิริยาแตกตัว** () หรือการวิเคราะห์การแตกตัว คือปฏิกิริยาการแตกสะลายของสารเคมีไปเป็นธาตุหรือสารประกอบที่เล็กกว่า ปฏิกิริยาประเภทนี้จะเขียนสมการเคมีได้ดังนี้

:**AB → A + B**

ตัวอย่างปฏิกิริยาทางเคมีแบบวิเคราะห์คือ ปฏิกิริยาอิเล็กโตรไลซิส (electrolysis) ของน้ำดังตัวอย่างข้างล่างนี้

:2H2O → 2H2 + O2 

สมการวิเคราะห์และสังเคราะห์ทางเคมีอาจสามารถใช้อธิบายปฏิกิริยาเคมีที่เกิดขึ้นได้ทั้งหมด แต่ในชีวิตประจำวันปฏิกิริยาแตกสลายมักจะเป็นสิ่งที่เราไม่ต้องการ
ความเสถียรภาพของสารประกอบเคมีจะขึ้นกับสภาพแวดล้อมเป็นสำคัญซึ่งได้แก่
* ความร้อน (heat) 
* รังสี (radiation) 
* ความชื้น (humidity) 
* ความเป็นกรด (acidity)

## ดูเพิ่ม
ปฏิกิริยาเคมีในสารอนินทรีย์มีด้วยกัน  4 ชนิดคือ:
# ปฏิกิริยารวมตัว (combination reaction)
# **ปฏิกิริยาแตกตัว** (decomposition reaction)
# ปฏิกิริยาแทนที่ตำแหน่งเดียว (single displacement reaction)
# ปฏิกิริยาแทนที่คู่ซึ่งกันและกัน (double displacement reaction)

หมวดหมู่:ปฏิกิริยาเคมี
กฎข้อที่ศูนย์ของอุณหพลศาสตร์

**กฎข้อที่ศูนย์ของอุณหพลศาสตร์** () กล่าวถึงสภาวะสมดุลทางอุณหพลศาสตร์ โดยสามารถสรุปได้ว่า "ถ้าระบบ A และ B อยู่ในภาวะสมดุลทางอุณหพลศาสตร์ และระบบ B และ C อยู่ในสภาวะสมดุลทางอุณหพลศาสตร์แล้ว ระบบ A และ C จะอยู่ในภาวะสมดุลทางอุณหพลศาสตร์ด้วยเช่นกัน"

กล่าวโดยสรุปก็คือภาวะสมดุลทางอุณหพลศาสตร์มี *คุณสมบัติถ่ายทอด* ได้นั่นเอง.  ที่มาของชื่อ กฎข้อศูนย์ นี้มีที่มาจากการที่นักวิทยาศาสตร์คิดว่ากฎข้อนี้เป็นรากฐานที่สำคัญต่อกฎข้อที่หนึ่ง จึงต้องการจะให้ตัวเลขชื่อกฎอยู่ต่ำกว่ากฎข้อที่หนึ่ง แต่เนื่องจากกฎข้อนี้เพิ่งจะถูกตระหนักถึงความสำคัญเมื่อหลังจากกฎข้อที่หนึ่งและสองมีชื่อเสียงมานานมากแล้ว นักวิทยาศาสตร์จึงตัดสินใจไม่เปลี่ยนลำดับตัวเลข และตั้งให้กฎข้อนี้เป็นกฎข้อที่ศูนย์.

กฎข้อนี้เป้นกฎที่ได้จากการทดลองและเป็นหลักการในการวัดอุณหภูมิของวัตถุต่างๆ ด้วยเครื่องมือวัดอุณหภูมิหรือเทอร์โมมิเตอร์ โดยการแทนวัตถุชิ้นที่สามเป็นเทอร์โมมิเตอร์ โดยเมื่อเทอร์โมมิเตอร์วัดระดับอุณหภูมิของวัตถุสองชิ้นนั้นแล้วพบว่าว่ามีค่าเท่ากัน จากหลักการในข้อที่ศูนย์ของเทอร์โมไดนามิกส์สามารถระบุได้ว่าวัตถุสองชิ้นอยู่ในสมดุลความร้อนต่อกันได้ แม้ว่าวัตุสองชิ้นนั้นจะไมได้สัมผัสกันโดยตรง

หมวดหมู่:กฎของอุณหพลศาสตร์
สมดุลทางอุณหพลศาสตร์

โดยทั่วไปเมื่อระบบทางอุณหพลศาสตร์สองระบบสัมผัสกันจะมีการแลกเปลี่ยนพลังงานต่อกันและกัน   **ภาวะสมดุลทางอุณหพลศาสตร์** () เกิดขึ้นเมื่อทั้งสองระบบไม่มีการถ่ายทอดพลังงานกันอีกแล้ว หรือเราอาจนิยามให้หมายถึงสภาวะที่ระบบอุณหพลศาสตร์อยู่ในสภาวะสมดุลทุก ๆ ด้าน ไม่ว่าจะเป็น สมดุลทางกลศาสตร์ สมดุลทางไฟฟ้า สมดุลทางเคมี หรือสมดุลทางอุณหภูมิ เป็นต้น

อนึ่ง ภาวะสมดุลทางอุณหพลศาสตร์นี้ เป็นนิยามสำคัญในกฎข้อที่ 0 ของอุณหพลศาสตร์

## สมดุลความร้อน
การเกิดสมดุลความร้อนเกิดขึ้นเมื่อระบบ 2 ระบบที่มีการสัมผัสทางอุณหภูมิถึงกันนั้นไม่มีค่าการแลกเปลี่ยนพลังงานรวม ผลที่เกิดคือ เมื่อระบบ 2 ระบบอยู่ในภาวะสมดุลความร้อน เมื่อนั้นระบบทั้งสองมีค่าอุณหภูมิเท่ากัน 

## อ้างอิง

หมวดหมู่:สมดุลเคมี
หมวดหมู่:อุณหพลศาสตร์
คุราม่า

**คุราม่า โยโค** () ตัวละครการ์ตูนจากเรื่อง คนเก่งทะลุโลก พากย์เสียงโดย ชิเงรุ นากาฮาระ (โยโคคุราม่า) และ เมงุมิ  โองาตะ (ชูอิจิ) ซึ่งคุราม่าเป็นปีศาจมีพลังวิเศษในการใช้พืชเป็นอาวุธ  อยู่ในโลกภายใต้ร่างมนุษย์ชื่อว่า มินามิโนะ ชูอิจิ () ในฐานะนักเรียนชั้นมัธยมปลายอายุ 16 ปี

## ประวัติ
ในอดีตเขาคือปิศาจจิ้งจอกสีเงินโยโค  คุรามาปีศาจผู้ไร้ความปราณีและขึ้นชื่อเรื่องความโหดเหี้ยมจากโลกปิศาจ มีมันสมองเฉียบคมในการวางแผน แต่ถูกตามล่าในเวลาต่อมาจนต้องหนีมารวมกับวิญญาณเด็กในท้องของหญิงสาวคนหนึ่งบนโลกมนุษย์  ซึ่งจากการเลี้ยงดูที่ดีของครอบครัวทำให้เขากลายเป็นเด็กหนุ่มที่เงียบขรึมแต่ใจดี อ่อนโยนและฉลาด

ต่อมาพวกปิศาจได้กลับมารุกรานเขาและครอบครัวอีกครั้ง  ทำให้เขาซึ่งจำเรื่องในอดีตได้ต้องบุกไปขโมยของที่โลกวิญญาณกับฮิเอ  และถูก ยูซุเกะ ตามล่า คุราม่า เริ่มต้นโดยการเข้ากลุ่มโจรที่มีฮิเอและโกคิเป็นสมาชิก เพื่อ ที่จะได้นำกระจกวิญญาณมาช่วยแม่ของเขา

ภายหลังเข้าร่วมกับยูสึเกะเพื่อช่วยเหลือโลกมนุษย์จากเหล่าปิศาจ เพื่อแลกเปลี่ยนกับการลดโทษที่ขโมยของโลกวิญญาณ เทียบกับฮิเอแล้ว คุราม่าแสดงตัวเป็นเพื่อน และ ยอมรับยูสึเกะอย่างเปิดเผยมากกว่า ประสบการณ์สมัยเป็นปีศาจและมันสมองของเขามีประโยชน์ต่อพวกยูสึเกะมาก ไม่ว่าจะคอยแนะนำเรื่องปีศาจ ช่วยคุวาบาร่าฝึกพิเศษก่อนการประลองโลกมืด หรือ พลิกผันการต่อสู้ โดยเฉพาะ เมื่อภาคโลกสีดำเปิดฉากขึ้น พวกยูสึเกะที่ประจันหน้ากับกลุ่มของคิโด แล้ว พ่ายแพ้ต่อพลังพิเศษพวกคิโดไปทีละคน จนเหลือแต่คุราม่าที่ใช้สมองแก้เกมจนเอาชนะพลังพิเศษเหล่านี้ไปสำเร็จ เห็นได้ชัดว่า เขามีมันสมองที่จะพลิกแพลงใช้พลังของตัวเองจัดการอะไรได้มากกว่า คนอื่นๆ

จากการต่อสู้ที่ยาวนาน คุราม่าภายหล้งได้พัฒนาพลังจนเป็นปิศาจ  s  class  ที่มีฝีมือสูงกว่าระดับ  a  class ในอดีต สมัยก่อนที่จะหนีมาเกิดในท้องหญิงมนุษย์

## อ้างอิง

## แหล่งข้อมูลอื่น
* Kurama - Yu Yu Hakusho 

หมวดหมู่:ตัวละครในคนเก่งทะลุโลก
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2534
หมวดหมู่:ไซด์คิกอนิเมะและมังงะ
หมวดหมู่:ตัวละครที่เป็นโจร
หมวดหมู่:ตัวละครที่เป็นแอนโดรจีนัส
หมวดหมู่:ตัวละครในบันเทิงคดีที่มีการสร้างตัวตนใหม่
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
หมวดหมู่:ตัวละครในบันเทิงคดีที่มีความสามารถเกี่ยวกับพืช
ซือเฟยเซวียน

**ซือเฟยเซวียน** เป็นตัวละครในนิยายกำลังภายในเรื่องมังกรคู่สู้สิบทิศ

ซือเฟยเซวียน หรือ "นางฟ้าจำแลง" เป็นลูกศิษย์ของเจ้าสำนักเรือนฌาณเมตไตรย ฝ่านชิงฮุ้ย อายุไม่ถึง 20 ปี ก็สามารถสำเร็จเคล็ดกระบี่ได้เกือบถึงขั้นสูงสุด ซึ่งก็คือ กระบี่ใจกระจ่างแจ้ง ซือเฟยเซวียนลงเขามาตามคำสั่งอาจารย์เพื่อเป็นการบำเพ็ญและช่วยหลี่ซื่อหมินรวบรวมแผ่นดิน ภายหลังนางท้าโค่วจงพิสูจน์ฝีมือเพื่อให้โค่วจงละทิ้งการช่วงชิ้งแผ่นดินหลังจากที่ดาบสวรรค์ส่งกำลังมาช่วยโค่วจง และโค่วจงสามารถควบคุมแดนใต้ไว้ได้เกือบหมด ความงามของนางนั้นจัดว่างามอย่างใสบริสุทธิ์ ไม่ว่านางจะอยู่ที่ใดจะทำให้ที่นั่นดูเหมือนแดนสวรรค์ หากเปรียบกับวาวาแล้ว วาวาจะดูงามอย่างลึกลับ ซือเฟยเซวียนพบกับฉีจื่อหลิงครั้งแรก ในเมืองลั่วหยาง ความสัมพันธ์ของทั้งสองคนได้พัฒนาขึ้นเรื่อย ๆ แต่ซือเฟยเซวียนไม่ยอมรับว่านางรักฉีจื่อหลิง เพียงแต่พูดว่า "ท่านเป็นจุดอ่อนเพียงหนึ่งเดียวของข้า" เมื่อเรื่องราวดำเนินไปถึงการตะลุยนอกด่านของมังกรคู่ทั้งสอง ฉีจื่อหลิงเปิดใจพูดกับซือเฟยเซวียนว่าเขาหลงรักนาง และนางก็ตอบกลับเช่นกันว่า ถ้าหากฉีจื่อหลิงออกปากรั้งนาง นางก็จะยอมละทิ้งการบำเพ็ญมาอยู่กับเขา แต่นางไม่ปรารถนาจะให้เขาทำเช่นนั้น สุดท้ายหลังจากที่การร่วมมือของนางกับ ฉีจื่อหลิง และ ราชินีเย็น จู้อี้เอี๋ยน เพื่อปราบเทพอาถรรพณ์ แต่ไม่สำเร็จ นางได้เดินทางกลับเรือนฌาณเมตไตรย พร้อมกำชับฉีจื่อหลิงให้รักและดูแลสือชิงเสวียนให้ดี

หมวดหมู่:ตัวละครในนิยายกำลังภายใน
หมวดหมู่:มังกรคู่สู้สิบทิศ
วาวา

**วาวา** เป็นตัวละครในนิยายกำลังภายในเรื่องมังกรคู่สู้สิบทิศ

วาวาเป็นศิษย์เอกของราชินีเย็นจู้อี้เอี๋ยน ฝึกพลังอสูรฟ้าได้ใกล้เคียงกับราชินีเย็น จู้อี้เอี๋ยนวางใจให้วาวาสืบทอดเป็นเจ้าสำนักทศเย็นคนต่อไป และต้องการให้นางเป็นผู้นำพรรคมารทั้งหมด วาวามักแต่งกายด้วยชุดขาว และเปลือยเท้า ความงามของนางดูมีสเน่ห์เย้ายวนอย่างน่าประหลาด และงามจนดูไม่น่าจะอยู่บนโลกนี้ได้ อาวุธคู่กายของนางคือ สายรัดเมฆขาวพลิ้ว และ ดาบประหารคู่อสูรฟ้าซึ่งมีความอ่อน-แข็งพิสดารวาวาหลงรักฉีจื่อหลิง และแอบละเมิดคำสั่งสำนัก ช่วยเหลือมังกรคู่อยู่บ่อย ๆ สุดท้าย ความรักของนางกับฉีจื่อหลิงก็ไม่อาจเป็นไปได้เพราะ ฐานะที่นางเป็นราชินีเย็นคนต่อไป และฉีจื่อหลิงแต่งงานกับสือชิงเสวียน

หมวดหมู่:ตัวละครในนิยายกำลังภายใน
หมวดหมู่:มังกรคู่สู้สิบทิศ
ชอนกุนบี

**ชอนกุนบี** เป็นตัวละครในนิยายกำลังภายในเรื่องมังกรคู่สู้สิบทิศ เป็นหนึ่งในศิษย์สาวงามที่ฟู่ฉ่ายหลินรับเป็นศิษย์ มีศิษย์น้องร่วมสำนักอีกสองคน คือ ชอนกุนชัง และชอนกุนจาง ฝึกวิชาเก้าพิสดารถึงขั้นที่หก 

ความที่นางเกลียดชังชาวฮั่น ทำให้เดินทางเข้าแดนจงหยวนเพื่อก่อความวุ่นวาย โดยพยามลอบสังหารสุยหยางตี้หลายครั้งแต่ไม่เป็นผลสำเร็จ ต้องหนีด้วยวิชาตัวเบาอันยอดเยี่ยม นางจึงเปลี่ยนแผนโดยเข้าไปในขุมทรัพย์หยางกง หยิบเอาหยกว่านสุ้ยออกมาหวังจะทำให้ชาวฮั่นเข่นฆ่ากันเองเพื่อขุมทรัพย์ นางได้เข้าไปช่วยเหลือมังกรคู่ขณะที่ทั้งสองขโมยเคล็ดวิชาอมตะออกมาจากเงื้อมมือของอวี้เหวินฮั่วจี๋ นางรู้สึกผูกพันกับทั้งคู่เป็นพิเศษ และร่วมเดินทางกับทั้งคู่ หลังจากที่ทั้งสามได้พบกับซ่งซือเต้าบุตรของดาบสวรรค์ซ่งเซวีย ชอนกุนบีได้ถ่ายทอดการเดินพลังลมปราณซึ่งเป็นเคล็ดเบื้องต้นของวิชาเก้าพิสดาร มังกรคู่พยามเรียกนางเป็นแม่ แต่นางยังไม่ยอมรับดี ภายหลังนางได้พาทั้งสอง หนีจากอวี้เหวินฮั่วจี๋ที่มาตามล่าเคล็ดวิชาอมตะ นางต่อสู้กับอวี้เหวินฮั่วจี๋จนได้รับบาดเจ็บถึงตาย ก่อนตายนางได้ยอมรับทั้งสองคนเป็นลูกอย่างหมดใจ พร้อมบอกที่ตั้งขุมทรัพย์หยางกงให้

หมวดหมู่:ตัวละครในนิยายกำลังภายใน
หมวดหมู่:มังกรคู่สู้สิบทิศ
รัน

**รัน** อาจหมายถึง

* ในทางคอมพิวเตอร์ รัน (run) หมายถึง การทำงานของโปรแกรม
* เกาะรัน เกาะที่เล็กที่สุดในหมู่เกาะบันดา ส่วนหนึ่งของประเทศอินโดนีเซีย

ในคำศัพท์ภาษาอังกฤษ รัน (run) สามารถหมายถึง
* การวิ่ง
* การไหลของแม่น้ำ
* การลงสมัครรับเลือกตั้ง

## บุคคล
* รัน ทากาฮาชิ - นักกีฬาวอลเลย์บอลชายชาวญี่ปุ่น
* รัน อิโต - นักแสดงและนักร้องหญิงชาวญี่ปุ่น
* ศรัณย์เขษ เจริญสรรพ์ - อดีตสมาชิกวงดนตรีเรโทรสเปกต์
* รัน ณัทธมนกาญจน์ - อดีตนักแสดงและบล็อกเกอร์ทางด้านการท่องเที่ยวชาวไทย

## ตัวละคร
* รัน (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
* รัน (ลามู ทรามวัยจากต่างดาว) - ตัวละครจากเรื่องลามู ทรามวัยจากต่างดาว
* รัน (คาแรคเตอร์ผู้พิทักษ์) - ตัวละครจากเรื่องคาแรคเตอร์ผู้พิทักษ์
* โมริ รัน - ตัวละครจากเรื่องยอดนักสืบจิ๋วโคนัน
* ซาโอโตเมะ รันม่า - ตัวละครจากเรื่องรันม่า ½ ไอ้หนุ่มกังฟู
* อาเรสึ รัน - ตัวละครจากเรื่องอินาสึมะอีเลฟเวน อาเรส โนะ เท็นบิง
* มิตาเกะ รัน - ตัวละครจากเรื่องบันโดริ
* ชิบุกิ รัน - ตัวละครจากเรื่องไอกัตสึ!
* ยาคุโมะ รัน - ตัวละครจากเรื่องโทโฮโปรเจกต์
* ฮานามิจิ รัน - ตัวละครจากเรื่องดิลิเชียสปาร์ตี้♡พรีเคียว
* คุโรคิ รัน - ตัวละครจากเรื่องมาสค์ไรเดอร์โฟร์เซ
* อุซาคิ รัน - ตัวละครจากเรื่องขบวนการหมัดสรรพสัตว์ เกคิเรนเจอร์
* ฮิเมโนะ รัน - ตัวละครจากเรื่องขบวนการจอมราชัน คิงโอเจอร์
* อายุคาวะ รัน - ตัวละครจากเรื่องบีไฟเตอร์คาบูโตะ
* ไฮตานิ รัน - ตัวละครจากเรื่องโตเกียว รีเวนเจอร์ส
* ฮานาซากิ รัน - ตัวละครจากเรื่องดันบอลเซ็นกิ หุ่นจิ๋วประจัญบาน

## ดูเพิ่ม
* 

หมวดหมู่:ชื่อตัว
หมวดหมู่:ชื่อเล่น
หมวดหมู่:ชื่อภาษาญี่ปุ่น
หมวดหมู่:นามสกุล
หมวดหมู่:นามสกุลจีน
ปฏิกิริยาแทนที่ตำแหน่งเดียว

**ปฏิกิริยาแทนที่ตำแหน่งเดียว** () คือปฏิกิริยาเคมีที่เกิดขึ้นเมื่อธาตุเคมีตัวหนึ่งเข้าไปแทนที่ธาตุเคมีอีกตัวหนึ่งในสารประกอบใดสารประกอบหนึ่งซึ่งสามารถเขียนเป็นสมการได้ดังนี้

**ก + ขค &rarr; กค + ข**

ในสมการข้างบนธาตุ **ก **ทำปฏิกิริยาเคมีกับสารประกอบ** ขค **เกิดเป็นสารประกอบ **กค** และธาตุ** ข** อธิบายว่าปฏิกิริยานี้จะเกิดได้ง่ายเมื่อธาตุ **ก **มีความไวต่อปฏิกิริยาเคมีมากกว่าธาตุ** ข **บางครั้ง **ก **และ **ข** มีประจุไฟฟ้าไม่เท่ากันก็ได้ดังนั้นการทำให้สมการสมดุลจึงมีความจำเป็น ยกตัวอย่างเช่น ปฏิกิริยาเคมีระหว่างแคลเซียมคลอไรด์ (CaCl2) กับโซเดียม (Na) เกิดเป็นโซเดียมคลอไรด์ (NaCl) และแคลเซียม (Ca) ดังสมการนี้

CaCl2 + **2**Na &rarr; Ca + **2**NaCl

เพื่อทำให้สมการสมดุลแคลเซียมคลอไรด์หนึ่งโมเลกุลจะต้องใช้โซเดียม 2 อะตอมจึงจะได้สารประกอบ
โซเดียมคลอไรด์ 2 โมเลกุลและแคลเซียม 1 อะตอม

## ดูเพิ่ม
* ปฏิกิริยารวมตัว (combination reaction)
* ปฏิกิริยาแตกตัว (decomposition reaction)
* ปฏิกิริยาแทนที่คู่ซึ่งกันและกัน (double displacement reaction)

หมวดหมู่:ปฏิกิริยาเคมี
ปฏิกิริยาแทนที่คู่ซึ่งกันและกัน

**ปฏิกิริยาแทนที่คู่ซึ่งกันและกัน** () หรือ **แทนที่คู่** หรือ **เมต้าทีสีส** (metathesis) หรือ**ปฏิกิริยาแลกเปลี่ยนไอออน** คือ การที่สารประกอบสองตัวแลกเปลี่ยนไอออนซึ่งกันและกันแล้วเกิดเป็นสารประกอบใหม่สองตัวขึ้นมาแทนที่ สามารถเขียนเป็นสมการได้ดังนี้

**กค + ขง &rarr; กง + ขค**

ตัวอย่างปฏิกิริยาเคมีจริงเป็นดังนี้

:2NaCl(aq) + CuSO<sub>4</sub>(aq) &rarr; Na<sub>2</sub>SO<sub>4</sub>(aq) + CuCl<sub>2</sub>(solid)

:CaCl<sub>2</sub>(aq) + 2AgNO<sub>3</sub>(aq) &rarr; Ca(NO3)2(aq) + 2AgCl(solid)

สารประกอบที่เกิดจากปฏิกิริยาเคมีดังกล่าวบางตัวอาจตกตะกอน ก๊าซที่ไม่ละลายในสารละลายนั้นหรืออาจจะเกิดเป็นโมเลกุลของน้ำก็ได้ ปฏิกิริยาทำให้เป็นกลางอาจจะเป็นกรณีพิเศษสำหรับ**ปฏิกิริยาแทนที่คู่ซึ่งกันและกัน**คือจำนวนของกรดจะต้องเท่ากับจำนวนของด่างแล้วเกิดเป็นเกลือและน้ำขึ้นดังตัวอย่างข้างล่างนี้

:HCl(aq) + NaOH(aq) &rarr; NaCl(aq) + H2O(liquid)

ปฏิกิริยาเคมีในสารอนินทรีย์มีด้วยกัน  4 ชนิดคือ:
#ปฏิกิริยารวมตัว (combination reaction)
#ปฏิกิริยาแตกตัว (decomposition reaction)
#ปฏิกิริยาแทนที่ตำแหน่งเดียว (single displacement reaction) 
#**ปฏิกิริยาแทนที่คู่ซึ่งกันและกัน** (double displacement reaction)

หมวดหมู่:ปฏิกิริยาเคมี
นิรสิทธิ์

thumb|right|ตัวอักษร c หันหลังกลับ สัญลักษณ์ของ นิรสิทธิ์
thumb|right|เครื่องหมายลิขสิทธิ์
**นิรสิทธิ์**, **ลิขซ้าย** หรือ **กอปปีเลฟต์** () หมายถึงกลุ่มของสัญญาอนุญาตของสิ่งต่าง ๆ รวมทั้ง ซอฟต์แวร์ เอกสาร เพลง งานศิลปะ โดยอ้างอิงกฎหมายลิขสิทธิ์เป็นแนวเปรียบเทียบ ในการจำกัดสิทธิในการคัดลอกงานและเผยแพร่งาน โดยสัญญาอนุญาตกลุ่ม นิรสิทธิ์ มอบเสรีภาพให้ทุกคนสามารถคัดลอก ดัดแปลง ปรับปรุง และจำหน่ายงานได้ โดยมีเงื่อนไขว่าต้องยังคงรักษาเสรีภาพเดียวกันนี้ในงานที่ดัดแปลงแก้ไขมาจากงานดังกล่าว

อาจจะมองได้ว่าลักษณะพิเศษของ นิรสิทธิ์ คือการที่เจ้าของลิขสิทธิ์ยอมสละสิทธิบางอย่าง (ที่ได้รับการคุ้มครอง) ภายใต้กฎหมายลิขสิทธิ์แต่ไม่ทั้งหมด
แทนที่เจ้าของลิขสิทธิ์จะปล่อยงานของเขาออกมาภายในพื้นที่สาธารณะโดยสมบูรณ์ (นั่นคือไม่สงวนสิทธิ์ใด ๆ)
นิรสิทธิ์ จะให้เจ้าของสามารถกำหนดข้อจำกัดหรือเงื่อนไขทางด้านลิขสิทธิ์บางประการ สำหรับผู้ที่ต้องการมีส่วนร่วมในงานอันมีลิขสิทธิ์นี้ โดยถ้าผู้นั้นไม่ปฏิบัติตามเงื่อนไขนี้แล้ว จะถือว่าเป็นการละเมิดลิขสิทธิ์
เงื่อนไขเพื่อที่จะไม่เป็นการละเมิดลิขสิทธิ์ภายใต้ นิรสิทธิ์ นี้ ได้แก่ การที่ผู้ที่ใช้สอยผลงานจะต้องรักษาสิทธิภายใต้ นิรสิทธิ์ นี้ไว้ดังเดิมอย่างถาวร
ด้วยเหตุนี้ สัญญาอนุญาต นิรสิทธิ์ จึงถูกเรียกว่าเป็น **สัญญาอนุญาตต่างตอบแทน** (reciprocal licenses)

สัญลักษณ์ของ นิรสิทธิ์ เป็นตัวอักษร c หันหลังกลับ (ɔ) โดยไม่ได้มีความหมายอะไรเป็นพิเศษนอกจากการตรงกันข้ามกับ copy*right* โดยล้อกับอีกความหมายหนึ่งของคำว่า right ที่แปลว่า ขวา

## ประวัติ
แนวคิดของ นิรสิทธิ์ เริ่มจากการที่ ริชาร์ด สตอลแมน ได้พัฒนาโปรแกรมคอมพิวเตอร์ ตัวแปลคำสั่งภาษา Lisp ขึ้นมา ต่อมาบริษัทที่ชื่อว่า Symbolics ได้ขอใช้งานตัวแปลคำสั่งนี้ สตอลแมนตกลงอนุญาตให้บริษัทดังกล่าวใช้งาน โดยมอบเป็นสาธารณสมบัติ (public domain) คือไม่สงวนสิทธิ์ใด ๆ เลย
ในเวลาต่อมา บริษัท Symbolics ได้แก้ไขปรับปรุงความสามารถของตัวแปลคำสั่งภาษา Lisp ให้ดีขึ้น แต่เมื่อสตอลแมนแสดงความต้องการที่จะเข้าถึงส่วนที่แก้ไขปรับปรุงเพิ่มเติมเหล่านั้น ก็ได้รับการปฏิเสธจากบริษัท

ด้วยเหตุนี้ ในปี ค.ศ. 1984 สตอลแมนจึงได้เริ่มแผนการต่อต้านและกำจัดพฤติกรรมและวัฒนธรรมของการหวงแหนซอฟต์แวร์ไว้ (proprietary software) เหล่านี้ โดยเขาได้เรียกพฤติกรรมเหล่านี้ว่าการกักตุนซอฟต์แวร์ (software hoarding)

เนื่องจากสตอลแมนเห็นว่าในระยะสั้น มันคงจะเป็นไปไม่ได้ที่จะกำจัดกฎหมายลิขสิทธิ์ในปัจจุบัน รวมถึงสิ่งที่เขามองว่าเป็นสิ่งผิดปกติให้หมดไปอย่างถาวร เขาจึงเลือกที่จะใช้กลไกของกฎหมายที่มีอยู่มาเป็นเครื่องมือเพื่อบรรลุสิ่งที่เขาต้องการ เขาได้สร้างสัญญาอนุญาตให้ใช้สิทธิ์ในแบบของเขาขึ้นมาเอง โดยสัญญาอนุญาตที่เขาสร้างขึ้นมาถือเป็นสัญญาอนุญาตแบบ นิรสิทธิ์ ตัวแรก คือ Emacs General Public License ซึ่งต่อมาสัญญาอนุญาตนี้ก็ได้รับการพัฒนาปรับปรุงจนกระทั่งกลายเป็น GNU General Public License (GPL) ซึ่งเป็นสัญญาอนุญาตแบบซอฟต์แวร์เสรีที่ได้รับความนิยมมากที่สุดอันหนึ่ง

## หมายเหตุ

## อ้างอิง

## ดูเพิ่ม
* GPL
* ครีเอทีฟคอมมอนส์

## แหล่งข้อมูลอื่น
* สวนกระแสลิขสิทธิ์และเรื่องของลิขซ้ายโดยสังเขป เรียบเรียงโดย สมเกียรติ ตั้งนโม

หมวดหมู่:สัญญาอนุญาตและใบอนุญาต
หมวดหมู่:นิรสิทธิ์
หมวดหมู่:กฎหมายลิขสิทธิ์
ประธานเจ้าหน้าที่บริหาร

**ประธานเจ้าหน้าที่บริหาร** () ในระบบอเมริกัน หรือ **กรรมการผู้จัดการ** () ในระบบอังกฤษ คือ ตำแหน่งสูงสุดในฝ่ายบริหารขององค์การต่าง ๆ โดยเฉพาะอย่างยิ่ง นิติบุคคลอิสระ เช่น บริษัท หรือ องค์การไม่แสวงหาผลกำไร

CEO มีหน้าที่คือ กำหนดทิศทางของธุรกิจ, มอบหมายโครงการและโครงการริเริ่มต่าง ๆ, ประเมินความคืบหน้าในการบรรลุเป้าหมายทางธุรกิจ ดูแลกำไรขาดทุนและการวางแผนทางการเงิน สำรวจการเข้าซื้อกิจการและโอกาสต่าง ๆ

การจัดสรรเวลาให้กับบทบาทหน้าที่ของ CEO นั้นจะขึ้นอยู่กับหลายปัจจัย รวมถึงลักษณะขององค์กร ขนาดของบริษัท ระยะของการเติบโต อุตสาหกรรมที่บริษัทดำเนินการ และเป้าหมายเฉพาะในระยะสั้นและระยะยาว

อย่างไรก็ตาม ในองค์กรที่มีธรรมาภิบาลที่ดีเพิ่มประสิทธิภาพการทำงานของเจ้าหน้าที่บริหารก็ไม่ใช่ผู้นำที่องค์กรสูงสุดและองค์กรการตัดสินใจอย่างอิสระรายงานผู้บริหารรายงานตรงต่อผู้บริหาร (ซึ่งสมาชิกจะได้รับการสนับสนุนจากผู้ถือหุ้น) และผู้ถือหุ้นแล้วต้องรายงานอย่างชัดเจน

ในบริษัทขนาดเล็กถึงขนาดกลาง หรือบริษัทครอบครัว ตำแหน่งผู้บริหารสูงสุดมักจะเป็นตำแหน่ง "กรรมการผู้จัดการ" แต่งตั้งมาจากผู้ถือหุ้นใหญ่บริษัท ส่วนใหญ่เจ้าของกิจการจะดำรงตำแหน่งกรรมการผู้จัดการนี้เอง หรือแต่งตั้งเครือญาติมาดำรงตำแหน่ง แตกต่างจากตำแหน่ง "ประธานเจ้าหน้าที่บริหาร" ที่มักจะพบในบริษัทขนาดกลางไปจนถึงขนาดใหญ่ ผู้ดำรงตำแหน่งประธานบริหารนี้จะได้รับการสรรหาและแต่งตั้งจากคณะกรรมการบริษัท ผู้ดำรงตำแหน่งอาจเป็นบุคคลจากภายในหรือภายนอกบริษัทก็ได้ มีการลงนามในสัญญาว่าจ้างและได้รับผลตอบแทนเป็นเงินเดือนตามที่คณะกรรมการบริษัทกำหนดไว้

## อ้างอิง

## แหล่งข้อมูลอื่น
* 2008-2010 Study:Who Fired Most Workers Earned Highest Pay

หมวดหมู่:ตำแหน่งผู้มีอำนาจ
หมวดหมู่:อาชีพการจัดการ
วิลลา เคเธอร์

170px|thumb|right|วิลลา เคเธอร์(Willa Cather, 1936)
**วิลลา ซิเบิร์ต เคเธอร์**  (Willa Siebert Cather 7 ธันวาคม ค.ศ. 1873 – 24 เมษายน ค.ศ. 1947)เป็นนักเขียนหญิงชาวอเมริกันผู้มีถิ่นกำเนิดในรัฐเวอร์จิเนีย เธอเป็นพี่คนโตของน้องๆ อีกห้าคน  เมื่อวิลลาอายุได้ 10 ขวบ ครอบครัวของเธอย้ายถิ่นฐานไปตั้งรกรากทำฟาร์มอยู่ที่รัฐเนแบรสกา แต่เพียงสองปีต่อมาครอบครัวเคเธอร์ก็ย้ายเข้ามาอยู่ในเมือง  ซึ่งผู้คนและการใช้ชีวิตในดินแดนทุ่งหญ้าตอนเหนือของอเมริกานี้เองที่กลายมาเป็นส่วนสำคัญในงานเขียนของเธอภายหลัง  หลังจากจบการศึกษาจากมหาวิทยาลัยแห่งเนแบรสกา-ลิงคอล์นแล้ว วิลลาได้ย้ายไปอยู่รัฐเพนซิลเวเนีย โดยยึดอาชีพครูสอนภาษาอังกฤษและภาษาละตินในโรงเรียนมัธยม  ต่อมาก็เข้ามาอยู่นิวยอร์ก ทำงานเป็นบรรณาธิการนิตยสารชั้นนำในยุคนั้น คือ McClure’s (ค.ศ. 1906-1912) งานเขียนของวิลลามีทั้งบทกวี เรื่องสั้น บทความ ตลอดจนนวนิยายซึ่งมีทั้งหมดรวม 12 เรื่อง ในจำนวนนั้นเรื่องที่มีชื่อเสียงโด่งดังได้แก่ O Pioneers!, My Antonia และ Death Comes to the Archbishop  มีอีกสองเรื่องถูกสร้างเป็นภาพยนตร์ นอกจากนี้นวนิยายเรื่อง One of Ours ก็คว้ารางวัลพูลิตเซอร์มาให้แก่เธอในปีค.ศ. 1923  วิลลา เคเธอร์เสียชีวิตในนิวยอร์กเมื่ออายุได้ 73 ปี

**คำคม :** There are only two or three human stories, and they go on repeating themselves as fiercely as if they had never happened before. *(เรื่องราวมนุษย์มีเพียงสองหรือสามเรื่อง และเรื่องราวเหล่านี้ก็เกิดซ้ำรอยแล้วเล่าอย่างภาคภูมิใจราวกับไม่เคยเกิดขึ้นมาก่อน)*

## ผลงานนวนิยาย
* Alexander's Bridge (ค.ศ. 1912) 
* O Pioneers (ค.ศ. 1913) 
* The Song of the Lark (ค.ศ. 1915) 
* My Antonia (ค.ศ. 1918) 
* One of Ours (ค.ศ. 1922) 
* A Lost Lady (ค.ศ. 1923) 
* The Professor's House (ค.ศ. 1925) 
* My Mortal Enemy (ค.ศ. 1926) 
* Death Comes for the Archbishop (ค.ศ. 1927) 
* Shadows on the Rock (ค.ศ. 1931) 
* Lucy Gayheart (ค.ศ. 1935) 
* Sapphira and the Slave Girl (ค.ศ. 1940) 

## แหล่งข้อมูลอื่น
* Willa Cather ข้อมูลเกี่ยวกับวิลลา เคเธอร์ ที่มหาวิทยาลัยแห่งเนแบรสกา-ลิงคอล์น (ภาษาอังกฤษ)
* กองทุนวิลลา เคเธอร์ (ภาษาอังกฤษ)
* ผลงานของวิลลา เคเธอร์ ที่โครงการ Gutenberg (ภาษาอังกฤษ)

### ผลงานที่แปลเป็นภาษาไทย
* เพื่อนบ้านนาม ‘โรซิคกี้’ (Neighbour Rosicky) *นวนิยายสะท้อนชีวิตในเมืองกับชนบท ด้วยวิธีเล่าเรื่องชวนซาบซึ้งประทับใจ*

----

บทความนี้ นำข้อความบางส่วนหรือทั้งหมด มาจากเว็บไซต์ วรรณกรรมดอตคอม  ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์

วิลลา เคเธอร์
หมวดหมู่:บุคคลจากรัฐเวอร์จิเนีย
หมวดหมู่:บุคคลจากรัฐเนแบรสกา
หมวดหมู่:บุคคลจากพิตต์สเบิร์ก
หมวดหมู่:บุคคลจากรัฐนิวยอร์ก
พีเอ็นจี

thumb|ภาพ PNG ของโลโก้วิกิพีเดีย

**ภาพกราฟิกส์สีเครือข่ายใช้ได้หลายระบบ** () หรือออกเสียงอย่างเป็นทางการว่า **พิง** ( ) หรือออกเสียงโดยทั่วไปว่า **พีเอ็นจี** ( ) เป็นรูปแบบแฟ้มภาพที่พัฒนาขึ้นมาทดแทนรูปแบบแฟ้มแบบ GIF เพื่อแก้ปัญหาด้านสิทธิบัตร PNG ออกเสียงว่า *ปิง* แต่ไม่สะกดว่า *[[ping]]* เนื่องจากซ้ำกับโปรแกรมทางเครือข่ายที่ชื่อเดียวกัน ปัจจุบันมาตรฐานของ PNG คือรุ่น 1.2 โดยได้รับการอนุมัติเป็นมาตรฐานของทั้ง W3C และ ISO/IEC เรียบร้อยแล้ว

ไลบรารีสำหรับ PNG คือ **[[libpng]]** ซึ่งเขียนด้วยภาษาซี ปัจจุบัน PNG สนับสนุนโดยเว็บเบราว์เซอร์เกือบทุกตัว แต่มีปัญหาด้านการแสดงผลใน อินเทอร์เน็ตเอกซ์พลอเรอร์ เวอร์ชัน 6 ซึ่งไม่สนับสนุนคุณสมบัติ alpha-channel

## APNG
APNG หรือ Animated Portable Network Graphics คือไฟล์แบบ PNG ที่ขยับได้ โปรแกรมที่รองรับเช่น Firefox version 3
โปรแกรมย่อภาพ PNG ออนไลน์ 

## อ้างอิง

หมวดหมู่:รูปแบบไฟล์ภาพกราฟิกส์
หมวดหมู่:มาตรฐานกราฟิกส์
หมวดหมู่:มาตรฐานไอเอสโอ
หมวดหมู่:มาตรฐานเวิลด์ไวด์เว็บคอนซอร์เทียม
หมวดหมู่:รูปแบบโอเพน
เคมีพอลิเมอร์

**เคมีพอลิเมอร์** หรือ **แมคโครโมเลกุลาร์เคมี** () เป็นศาสตร์หลายสาขาวิชาที่เกี่ยวข้องกับการสังเคราะห์ทางเคมี (chemical synthesis) และคุณสมบัติทางเคมีของพอลิเมอร์ (polymer) หรือแมคโครโมเลกุล (macromolecule) แมคโครโมเลกุลแบบเก่าจะหมายถึงโซ่โมเลกุล และเป็นกลุ่มของเคมี ส่วนพอลิเมอร์จะอธิบายถึงคุณสมบัติรวมๆของวัสดุพอลิเมอร์ซึ่งจะเป็นขอบเขตของฟิสิกส์พอลิเมอร์ 
(polymer physics) ซึ่งเป็นสาขาย่อยของวิชาฟิสิกส์  พลาสติก (Plastics) เช่น พอลิเอทิลีน (polyethylene) จะเป็นกลุ่มย่อยของพอลิเมอร์สังเคราะห์ที่มูลค่าในเชิงพาณิชย์  ไบโอพอลิเมอร์ (Biopolymer) เช่น โปรตีน (protein) เป็นกลุ่มย่อยของพอลิเมอร์ที่พบในธรรมชาติ

## คุณสมบัติ
พอลิเมอร์ที่เกิดจากมอนอเมอร์ (monomer) โดยกระบวนการพอลิเมอไรเซชั่น (polymerization) คุณสมบัติของพอลิเมอร์เหล่านี้จะขึ้นอยู่กับปัจจัยดังนี้

# ระดับขั้นของพอลิเมอไรเซชั่น (degree of polymerisation)
# โมลาร์แมสส์ดิสตริบิชั่น (molar mass distribution)
# แทคติซิตี่ (tacticity) 
# โคพอลิเมอร์ (copolymer)
# การแตกสาขาของพอลิเมอร์ (polymer branching)
# กลุ่มท้ายแถว (end-group)
# ครอสส์ลิงก์ (crosslinks)
# การเกิดผลึก (crystallinity)
# อุณหภูมิกลาสส์ทรานซิชั่น (glass transition temperature)
# การละลาย (solubility)
# ความหนืด (viscosity) 
# การเกิดเจล (gelation)

## ประวัติ
* ปี 1891 ฮิลัยลี่ เดอชาดอนเนต (Hilaire de Chardonnet) เริ่มผลิตเส้นใยเซลลูโลส (cellulose) สำหรับผ้าไหม (silk) ได้สำเร็จ
* ปี 1907 เลโอ บาเกอลันด์ (Leo Baekeland) ประดิษฐ์พอลิเมอร์สังเคราะห์ชื่อว่า เบคิไลต์ (bakelite)
* ปี 1922 แฮร์มันน์ ชเตาดิงเงอร์ (Hermann Staudinger) เสนอเป็นครั้งแรกว่าพอลิเมอร์ประกอบด้วยโซ่ยาวของอะตอมที่ดึงดูดกันด้วยพันธะเคมีแบบโควาเลนต์ (covalent bond) ซึ่งก่อนหน้านี้นักวิทยาศาสตร์เชื่อกันว่าพอลิเมอร์เป็นกลุ่มของโมเลกุลเล็ก ๆ ที่เรียกว่าคอลลอยด์ (colloids) และดึงดูดกันด้วยที่ยังไม่ทราบ 
* ปี  1953 ชเตาดิงเงอร์ได้รับรางวัลโนเบลสาขาเคมี
* ปี  1931 วอลลาซ คารอตเทอรส์ (Wallace Carothers) ประดิษฐ์ยางสังเคราะห์ได้เป็นครั้งแรกเรียกว่านีโอพรีน (neoprene)
* ปี  1935 วอลลาซ คารอตเทอรส์ (Wallace Carothers) ประดิษฐ์ไนลอน (nylon)
* ปี  1974 พอล ฟลอรี่ (Paul Flory) ได้รับรางวัลโนเบลสาขาเคมี (Nobel Prize in Chemistry) จากผลงานการพบการจัดเรียงตัวของพอลิเมอร์ในสารละลายซึ่งเรียกว่าแรนดอมคอยล์ (random coil)

## ดูเพิ่ม
* ตัวเชื่อมโยงพอลิเมอร์
* เจลดูดน้ำ

หมวดหมู่:เคมี
หมวดหมู่:เคมีพอลิเมอร์
เคมีสิ่งแวดล้อม

**เคมีสิ่งแวดล้อม** () เป็นสาขาของวิชาเคมีที่เกี่ยวข้องกับปรากฏการณ์ทางเคมีและชีวเคมีที่เกิดขึ้นในธรรมชาติซึ่งจะรวมถึงเคมีของน้ำ (Aquatic chemistry) และเคมีของดิน (soil chemistry ) แต่ไม่เกี่ยวข้องกับการใช้สารเคมีที่ไม่ทำลายสิ่งแวดล้อม (Green chemistry) งานหลักของเคมีสิ่งแวดล้อมคือ
# วิเคราะห์ทางเคมีเชิงปริมาณเพื่อให้เข้าใจเคมีของระบบธรรมชาติ
# เป็นเครื่องมือของหน่วยงานสิ่งแวดล้อมที่จะต้องตรวจสอบให้ได้ว่ามีสิ่งปนเปื้อนถูกปล่อยจากอุตสาหกรรมสู่น้ำ ดิน และอากาศมากน้อยเท่าใด
# ตรวจสอบระดับไนเตรท (nitrate) และ ฟอสเฟต (phosphate) จากพื้นที่เกษตรกรรมที่ถูกปล่อยลงสู่แม่น้ำลำคลองแล้วทำให้พวกสาหร่ายตะไคร่น้ำเจริญเติบโต (algal bloom) และเกิดสารอาหารให้สิ่งแวดล้อม (eutrophication) อันจะทำให้เกิดผลกระทบต่อสิ่งแวดล้อมมากน้อยเท่าใด

หมวดหมู่:ชีวเคมี
หมวดหมู่:เคมี
เภสัชเคมี

**เภสัชเคมี** () เป็นสาขาวิชาที่เกิดจากการผสมผสานกันของศาสตร์หลายสาขาโดยเฉพาะเคมีและเภสัชกรรม เพื่อการค้นหาและออกแบบตัวยา เภสัชเคมีจะเกี่ยวข้องกับการศึกษาเอกลักษณ์ทางเคมีของตัวยา การสังเคราะห์ตัวยา และการพัฒนาสารเคมีตัวใหม่ที่เหมาะสำหรับการรักษาโรค  รวมถึงการศึกษายาที่มีอยู่เดิมในส่วนของคุณสมบัติทางเคมีกับคุณสมบัติทางเภสัชวิทยา-พิษวิทยา เช่น ความสัมพันธ์เชิงปริมาณระหว่างการออกฤทธิ์และโครงสร้างของยา (Quantitative Structure-Activity Relationship: QSAR) เป็นต้น

## กระบวนการค้นพบยา
### การค้นพบ
ขั้นตอนแรกของการค้นพบยา (drug discovery) เกี่ยวข้องกับการหาเอกลักษณ์ของสารประกอบที่น่าสนใจใหม่ เรียกว่า "ฮิตส์" ("hits") โดยการคัดสรรสารประกอบหลายตัวที่มีคุณสมบัติทางเภสัชวิทยาตรงกับที่เราต้องการ  ฮิตส์เหล่านี้อาจมาจากแหล่งธรรมชาติเช่น พืช สัตว์ เชื้อรา หรือบางครั้งมาจากการสังเคราะห์ เช่น สารประกอบที่สังเคราะห์สะสมไว้เดิม โดยเฉพาะจากเทคนิคเคมีเชื่อมโยง (combinatorial chemistry) โดยอาศัยองค์ความรู้ทางเคมีอินทรีย์ขั้นสูง วิทยาการคอมพิวเตอร์ และสถิติ เพื่อลดขั้นตอนและระยะเวลากระบวนการสรรหาให้เร็วขึ้น

### การทำให้ได้ผลดีที่สุด
ขั้นตอนต่อมาของการค้นพบยาจะเกี่ยวข้องกับการปรับแต่งสาร"ฮิตส์"เพื่อปรับปรุงคุณสมบัติทางเภสัชวิทยาของสารประกอบฟาร์มาโคฟอร์ (pharmacophore)  ความสัมพันธ์ระหว่างโครงสร้างและการออกฤทธิ์ของฟาร์มาโคฟอร์ จะเป็นส่วนสำคัญในการพัฒนาสารประกอบมุ่งหวัง (lead compounds) เพื่อให้ได้ตัวยาที่มีความแรงสูงสุด จำเพาะเจาะจงที่สุด และมีพิษน้อยที่สุด

### การพัฒนายา
ขั้นตอนสุดท้ายของการพัฒนายาเกี่ยวข้องกับการศึกษาในระดับพรีคลินิคและระดับคลินิก ตั้งแต่การทดลองในสัตว์ทดลอง มนุษย์ปกติ และผู้ป่วย เพื่อทดสอบฤทธิ์การรักษาและผลข้างเคียงของตัวยาที่ได้ก่อนการพัฒนาวิธีการสังเคราะห์ และการพัฒนาตำรับยาในระดับอุตสาหกรรมต่อไป

ภ
หมวดหมู่:เภสัชเคมี
อุณหเคมี

**อุณหเคมี** () หรือ **เคมีความร้อน** เป็นการศึกษาพลังงานและความร้อนที่สัมพันธ์กับปฏิกิริยาเคมี หรือการแปรรูปทางกายภาพ ปฏิกิริยาอาจคายหรือดูดพลังงาน และการเปลี่ยนสถานะอาจทำอย่างเดียวกัน เช่น ในการหลอมเหลวและการเดือด อุณหเคมีมุ่งสนใจการเปลี่ยนแปลงพลังงานเหล่านี้ โดยเฉพาะอย่างยิ่งต่อการแลกเปลี่ยนพลังงานของระบบกับสิ่งแวดล้อม

หมวดหมู่:เคมีเชิงฟิสิกส์
หมวดหมู่:สาขาของอุณหพลศาสตร์
กะลาสี

**กะลาสี** มีความหมายกว้าง โดยทั่วไปหมายถึงลูกเรือหรือสมาชิกที่มีหน้าที่ในเรือเดินสมุทรหรือเรือขนาดใหญ่ตามลำน้ำ ตั้งแต่ผู้บังคับเรือจนถึงเจ้าหน้าที่ระดับล่างสุด ไม่ว่าจะเป็นเรือสินค้า เรือรบ หรือเรือโดยสาร โดยไม่รวมถึงผู้โดยสารหรือผู้ที่ไม่เกี่ยวข้องกับการทำงานในเรือนั้น

อย่างไรก็ตาม ความหมายระดับแคบ กะลาสีอาจหมายถึงทหารเรือหรือลูกเรือระดับล่างเท่านั้น ไม่ใช่เจ้าหน้าที่ระดับสูง เช่น กัปตัน ต้นหน ต้นกล เป็นต้น

กะลาสียังเป็นตำแหน่งในหน่วยงานราชการ เช่น กรมศุลกากร มีตำแหน่ง "กะลาสี" ซึ่งมีอัตราเงินเดือนเทียบเท่ากับยาม และพนักงานประจำเรือ คือ 4,100 บาท (พ.ศ. 2548)

คำว่า *กะลาสี* ในภาษาไทยมีที่มาจากศัพท์ในภาษามลายูว่า *เกอลาซี* () ซึ่งภาษามลายูรับจากคำศัพท์ *แฆลอซี* () ในภาษาเปอร์เซียอีกทอดหนึ่ง

## อ้างอิง


หมวดหมู่:การขนส่งทางน้ำ
หมวดหมู่:อาชีพ
หมวดหมู่:ความเชี่ยวชาญทางทหาร
ชอนกุนชัง

**ชอนกุนชัง** เป็นตัวละครในนิยายกำลังภายในเรื่องมังกรคู่สู้สิบทิศ เป็นศิษย์สาวคนที่สองของอาจารย์กระบี่หมากล้อมชอนแชอิม หน้าตาและรูปร่างอากัปกิริยาของนางคล้ายกับชอนกุนบีเป็นอย่างมาก ต่างกันแค่นางเด็กกว่าชอนกุนบี และไม่มีไฝที่มุมปาก 

ชินกุนชังสำเร็จวิชาเก้าพิสดารถึงขึ้นที่เจ็ด เหนือกว่าชอนกุนบี ในตอนแรกนางมาตามฆ่าโค่วจง กับ ฉีจื่อหลิง เพราะคิดว่าทั้งสองคนฆ่าศิษย์พี่ของนาง ต่อมานางถูกสำนักทศเย็นจับตัวไป นางได้ใช้วิชาเต่าจำศีลเพื่อป้องกันมิให้อีกฝ่ายทารุณ มังกรคู่และปาฟงหันได้ตามไปช่วยนางออกมาจากเรือของสำนักทศเย็นได้ในที่สุด ต่อมา ซ่งซือเต้าบุตรชายของ ดาบสวรรค์ ได้พบนางเข้ากลับรู้สึกผูกพันกับนางด้วยความที่เขารักชอนกุนบี ซึ่งดูเหมือนนางมาก ซ่งซือเต้าได้อาสาพาชอนกุนชังกลับเกาหลี เพื่อให้ชอนแชอิมรักษาอาการเต่าจำศีลให้

หมวดหมู่:ตัวละครในนิยายกำลังภายใน
หมวดหมู่:มังกรคู่สู้สิบทิศ